CELEX: 32020R0622
Language: et
Date: 2020-04-29 00:00:00
Title: Komisjoni rakendusmäärus (EL) 2020/622, 29. aprill 2020, teatavate kaupade klassifitseerimise kohta kombineeritud nomenklatuuris

7.5.2020   
               
               
                  ET
               
               
                  Euroopa Liidu Teataja
               
               
                  L 144/6
               
            
         KOMISJONI RAKENDUSMÄÄRUS (EL) 2020/622,
         29. aprill 2020,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. aprill 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Autoraadio ristkülikukujuline esipaneel, nn juhtpaneel, millel on mitu surunuppu eri raadiofunktsioonide aktiveerimiseks. See on tehtud plastist. Nuppudel/lülititel on laserprojektsiooniga graveeritud pealdised.
                        Toode esitatakse tollile ilma elektri- või elektronkomponentideta.
                        (Vt fotod) (*1)
                        
                     
                     
                        8529 90 92 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 b ning CN-koodide 8529, 8529 90  ja 8529 90 92  sõnastusega.
                        Tootel on otsene funktsioon autoraadio kasutuses. See on oluline komponent autoraadio toimimises, mis võimaldab aktiveerida kontaktpunktid ja seeläbi saada juurdepääs raadio eri funktsioonidele. Selle konstruktsioon ja talitlusviis välistavad mistahes muu kasutuse peale autoraadio komponendi. (vt kohtuotsus, Euroopa Kohus, 15. veebruar 2007, RUMA GmbH vs. Oberfinanzdirektion Nürnberg, C-183/06, ECLI:EU:C:2007:110). Seega peetakse toodet raadio osaks. Seepärast tuleb toode klassifitseerida rubriigi 8529 alla kui muud osad rubriigi 8527 seadmetele.
                        Toodet ei või klassifitseerida CN-koodi 8529 90 49  alla, sest toode ei ole rubriigi 8529 tähenduses „mööbel ja korpused“, vaid üksnes autoraadio esipaneel (vt ka kombineeritud nomenklatuuri selgitavad märkused, alamrubriigid 8529 90 41  ja 8529 90 49 , kolmas lõik).
                        Järelikult tuleb toode klassifitseerida CN-koodi 8529 90 92  alla kui muud osad rubriigi 8527 seadmetele.
                     
                  
               
            
               
            
               (*1)  Fotod on üksnes illustratsiooniks.